**LĪGUMS**

par izmitināšanas pakalpojuma nodrošināšanu Latviešu kultūras centra vajadzībām

Daugavpilī, 2016.gada 29.jūlijā

**Daugavpils pilsētas pašvaldības iestāde “Latviešu kultūras centrs”**, reģistrācijas Nr.90000077556, juridiskā adrese: Rīgas iela 22a, Daugavpils, (turpmāk – Pasūtītājs), **vadītājas Regīnas Osmanes** personā, kura rīkojas uz iestādes Nolikuma pamata, (turpmāk – **Pasūtītājs)**, no vienas puses, un

**SIA “Park Hotel Latgola”**, reģ.Nr.43603062347, juridiskā adrese: Raiņa iela 20, Jelgava, tās valdes locekles **Rutas Priedes** personā, kas rīkojas uz Statūtu pamata (turpmāk – Izpildītājs), no otras puses,

pamatojoties uz Publisko iepirkumu likuma 8.2 panta sešpadsmitajā daļā noteiktajā kārtībā organizētā iepirkuma “Izmitināšanas pakalpojuma nodrošināšana Latviešu kultūras centra vajadzībām”, DPD 2016/127 rezultātiem, noslēdza šo līgumu par sekojošo:

1. **LĪGUMA PRIEKŠMETS**
   1. Pasūtītājs uzdod, bet Izpildītājs nodrošina Pasūtītāja norīkotu personu **izmitināšanas pakalpojumu viesnīcā „Park Hotel Latgola”, kas atrodas Ģimnāzijas ielā 46, Daugavpilī**, saskaņā ar Izpildītāja iepirkumam iesniegto tehnisko piedāvājumu (pielikumā kopija) (turpmāk – Pasūtījums).
   2. Precīzus izmitināšanas datumus un izmitināmo personu skaitu pasūtītājs nosaka pēc iepirkuma līguma parakstīšanas, rakstiski informējot izpildītāju trīs nedēļas iepriekš.
2. **LĪGUMA SUMMA UN NORĒĶINU KĀRTĪBA**
   1. Līguma summa ir **EUR 2455,66 (divi tūkstoši četri simti piecdesmit pieci *euro* un 66 centi)**, PVN 12% sastāda EUR 294,68 (divi simti deviņdesmit četri *euro* un 68 centi) un kopējā līguma summa ar PVN par izmitināšanas pakalpojumiem ir **EUR 2750,34 (divi tūkstoši septiņi simti piecdesmit *euro* un 34 centi)**.
   2. Maksājums par pakalpojumu tiks veikts 20 (divdesmit) darba dienu laikā pēc pieņemšanas – nodošanas akta parakstīšanas un rēķina saņemšanas.
   3. Pasūtītājs pieņem Pasūtījumu no Izpildītāja saskaņā ar pieņemšanas-nodošanas aktu, ko paraksta Puses. Izpildītājs iesniedz Pasūtītājam pieņemšanas-nodošanas aktu ne vēlāk kā 3 (trīs) darba dienu laikā pēc Pasūtījuma faktiskās izpildes dienas. Pasūtītājs paraksta pieņemšanas-nodošanas aktu ne vēlāk kā 5 (piecu) darba dienu laikā pēc pieņemšanas – nodošanas saņemšanas.
   4. Pasūtītājs norēķinās atbilstoši faktiski izmantotā pakalpojuma apjomam. Pasūtītājam nav pienākums iztērēt visu līgumcenu.
   5. Par maksājuma veikšanas datumu ir uzskatāms bankas atzīmes datums uz maksājumu apliecinoša dokumenta.
3. **IZPILDĪTĀJA TIESĪBAS UN PIENĀKUMI**
   1. Izpildītājas nodrošina Pasūtījuma izpildi savlaicīgi un kvalitatīvi. Izpildītājs nodrošina Pasūtītājam netraucētu telpu lietošanu Līguma 1.1. punktā noteiktajā laikā.
   2. Izpildītājs nodrošina Pasūtītājam iespēju lietot arī koplietošanas telpas (WC, koridoru un citas nepieciešamās telpas), kuru izmantošana ir iekļauta Līguma specifikācijā.
   3. Izpildītājs var saņemt no Pasūtītāja Līguma priekšmeta izpildei nepieciešamo informāciju. Izpildītāja pārstāve ir **Ruta Priede** tālrunis: 65404900, mob.26350037, e-pasts: manager@hotellatgola.lv, kuras pienākums ir sniegt Līguma izpildei nepieciešamo informāciju.
   4. Izpildītājs nodrošina pārstāvi ar nepieciešamajiem pilnvarojumiem un savlaicīgi informē par šiem pilnvarojumiem Pasūtītāju. Pārstāvja uzņemtās saistības ir saistošas Izpildītājam.
   5. Ja Pasūtījuma izpildes laikā atklājas tā izpildes neiespējamība vai nenovēršama nekvalitatīva Pasūtījuma nodošana, Izpildītājam jāaptur Pasūtījuma izpilde un jāpaziņo par to Pasūtītājam 3 (trīs) kalendāra dienu laikā kopš attiecīgo apstākļu iestāšanās dienas. Šādā gadījumā Puses vienojas par tālāko Pasūtījuma veikšanas kārtību vai Līguma pirmstermiņa izbeigšanu.
4. **PASŪTĪTĀJA TIESĪBAS UN PIENĀKUMI**
   1. Pasūtītāja pārstāve ir **Regīna Osmane**, tālrunis: 29192953, e-pasts: centrs@apollo.lv, kuras pienākums ir sniegt Līguma priekšmeta izpildei nepieciešamo informāciju.
   2. Pasūtītājs nodrošina pārstāvi ar nepieciešamajiem pilnvarojumiem un informē par šiem pilnvarojumiem Izpildītāju. Pārstāvja uzņemtās saistības ir saistošas pasūtītājam, ja vien Pasūtītājs nepierāda, ka pienācīgi informējis Izpildītāju par pārstāvja atsaukšanu.
   3. Pasūtītājs nodrošina līguma summas samaksu līgumā noteiktajā kārtībā.
5. **PUŠU ATBILDĪBA UN NEPĀRVARAMAS VARAS APSTĀKĻI**
   1. Puses atbild vienai otrai par katru zaudējumu, kas noticis Puses apzinātas darbības vai bezdarbības dēļ. Ja kāda no Pusēm nepilda tai ar Līgumu noteiktos pienākumus, tad otrai Pusei ir tiesības uz zaudējumu atlīdzību.
   2. Gadījumā, ja Izpildītājs būtiski pārkāpj šī līguma izpildes kārtību, Pasūtītājs ir tiesīgs ieturēt līgumsodu 10 % (desmit procentu) apmērā no līgumcenas. Gadījumā, ja Pasūtītājs neievēro šajā līgumā paredzētos maksāšanas termiņus, tas maksā Izpildītājam līgumsodu 0,2% apmērā no laikā neapmaksātās summas par katru nokavēto dienu, bet ne vairāk kā 10% no līguma kopējās summas.
   3. Puses tiek atbrīvotas no atbildības par Līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, citi no Pusēm neatkarīgi apstākļi, kurus puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.
   4. Puse, kurai iestājas Līguma 5.3.punktā minētie apstākļi, par šādu apstākļu iestāšanos 5 (piecu) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
   5. Force-majeure apstākļi netiek ņemti vērā, ja Puses par to neinformēja viena otru ar vēstules palīdzību Līguma 5.4.punktā minētajā termiņā.
   6. Ja Līguma 5.3.punktā minēto apstākļu un to seku dēļ nav iespējams izpildīt Līgumā paredzētās saistības Līgumā noteiktajā termiņā, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumus, kas saistīti ar Līguma pārtraukšanu, segšanu.
   7. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikumu un citu normatīvo aktu noteikumiem.
6. **STRĪDU IZŠĶIRŠANAS KĀRTĪBA**

6.1. Visus ar Līgumu saistītos strīdus Puses cenšas atrisināt pārrunu ceļā.

6.2. Ja 30 (trīsdesmit) kalendāra dienu laikā pārrunu ceļā vienošanās netiek panākta, strīdi tiek risināti LR normatīvajos aktos noteiktajā kārtībā.

1. **LĪGUMA TERMIŅŠ**
   1. Līgums stājas spēkā **2016.gada 29.jūlijā** un ir spēkā līdz Pušu līgumsaistību pilnīgai izpildei.
   2. Puses ir tiesīgas izbeigt Līgumu pirms termiņa neatlīdzinot zaudējumus, sekojošos gadījumos:
      1. vienai no Pusēm nepildot Līguma nosacījumus vai nav spējīga izpildīt līguma nosacījumus, par ko attiecīgā Puse informē otru Pusi vismaz 10 (desmit) darba dienas iepriekš;
      2. saskaņā ar Pušu vienošanos;
      3. saskaņā ar spēkā esošajiem normatīvajiem aktiem.
   3. Pasūtītājam ir tiesības vienpusēji izbeigt Līgumu, nosūtot paziņojumu Izpildītājam, ja Izpildītājs kļūst maksātnespējīgs, bankrotē, tā darbība tiek izbeigta, pārtraukta vai apturēta.
2. **CITI NOTEIKUMI**

8.3. Puses ir atbildīgas viena otrai par Līgumā paredzēto saistību neizpildi vai nepienācīgu izpildi, un tās apņemas atlīdzināt viena otrai visus šajā sakarā radušos zaudējumus, izņemot gadījumus, kas tieši paredzēti Līgumā.

8.4. Visi Līgumā neatrunāti jautājumi tiek risināti vadoties no spēkā esošajiem normatīvajiem aktiem.

8.5. Visas izmaiņas un papildinājumi, kas saistīti ar Līguma nosacījumiem, ir spēkā tikai tādā gadījumā, ja tie izdarīti rakstveidā, apstiprināti ar abu Pušu pilnvaroto personu parakstiem. Pēc to parakstīšanas tie tiek pievienoti Līgumam kā tā neatņemama sastāvdaļa.

8.6. Līgums ir saistošs Pusēm un to tiesību un saistību pārņēmējiem.

8.7. Līgums ir sastādīts latviešu valodā uz 3 (trim) lapām (ar pielikumu uz 3 lapām), 2 (divos) eksemplāros. Viens Līguma eksemplārs glabājas pie Pasūtītāja, otrs − pie Izpildītāja.

**9. PUŠU REKVIZĪTI UN PILNVAROTO PĀRSTĀVJU PARAKSTI**

|  |  |
| --- | --- |
| **Pasūtītājs:**  **Daugavpils pilsētas pašvaldības iestāde**  **“Latviešu kultūras centrs”**  reģ. Nr. 90000077556,  Rīgas iela 22a, Daugavpils, LV-5401  Daugavpils pilsētas pašvaldības iestādes  “Latviešu kultūras centrs” vadītāja    \_\_\_\_\_\_\_\_\_\_\_\_\_\_\_\_\_\_\_ R.Osmane | **IZPILDĪTĀJS:**  **SIA “Park Hotel Latgola”**  reģ.Nr.43603062347  Raiņa iela 20, Jelgava, LV-5401  Valdes locekle  \_\_\_\_\_\_\_\_\_\_\_\_\_\_\_\_\_\_\_\_ R.Priede |